EkBass/fiwiki-20250220-pages-articles huggingface dataset:
Blagoevgradin alue

Blagoevgradin alue () on yksi Bulgarian alueista, joka sijaitsee maan lounaisosassa. Sillä on yhteistä rajaa Kreikan ja Pohjois-Makedonian kanssa. Blagoevgradin alue on jaettu neljääntoista kuntaan. Blagoevgradin alue kuului aikoinaan muinaiseen Traakian valtakuntaan. Aluetta asuttivat traakialainen heimo Maedi. Aleksanteri Suuri perusti seudun ensimmäisen kaupungin nimeltä Alexandrupoliksen noin vuonna 340 eaa. Kaupungin epäillään tuhoutuneen, kun traakialaiset hyökkäsivät kaupunkiin. ==Kunnat== *Bansko *Belitsa *Blagoevgrad *Gărmen *Gotse Deltšev *Hadžidimovo *Jakoruda *Kresna *Petritš *Razlog *Sandanski *Satovša *Simitli *Strumjani ==Lähteet== == Aiheesta muualla == *
Steve Beeks

Stephen John "Steve" Beeks (s. 10. huhtikuuta 1971 Ashford, Englanti) on englantilainen jalkapallovalmentaja, joka valmentaa A lygan pelaavaa Gintra. Hän valmensi Åland Unitedia jo aiemmin kaudet 2011 ja 2012. Syyskuussa 2012 hänen ilmoitettiin siirtyvän IFK Marianhaminan nuorisovalmennuspäälliköksi. Beeks palasi Åland Unitedin päävalmentajaksi kaudeksi 2021. Beeks aloitti valmentajana jo alle 20-vuotiaana ja hän omaa UEFA:n A-lisenssin. "Veteran coach Beeks earns Uefa A licence" 23.2.2009 Epsom Guardian. Viitattu 18.3.2012 Beeks on valmentanut englantilaisia aladivisioonajoukkueita muun muassa Southern League-sarjassa sekä toiminut pelaajatarkkailijana AFC Wimbledonille. linkedin.com Hänellä on Englannissa oma jalkapallokoulu, jonka joukkueet ovat käyneet pelaamassa useissa junioriturnauksissa Suomessa. Pelaajaurallaan Beeks on edustanut muun muassa Aldershot Townia. "Uppgift till Nyan: Beeks tar över efter Miettinen" 20.10.2010 Nya Åland. Viitattu 18.3.2012 Ex-Player News/Aldershot Town FC ==Lähteet== == Aiheesta muualla == *Steve Beeks Soccer School *Åland United Luokka:Englantilaiset jalkapallovalmentajat
Chaleo Yoovidhya

Chaleo Yoovidhya (, 17. elokuuta 1923 Pichit, Thaimaa – 17. maaliskuuta 2012 Bangkok) oli thaimaalainen liikemies, energiajuoma Red Bullin kehittäjä ja Thaimaan rikkain ihminen.Red Bullin isänä tunnettu thaimaalaismiljardööri kuollut, Yle.fi Uutiset viitattu 18.3.2012The Daily Telegraphin mukaan oli kuollessaan Thaimaan kolmanneksi rikkain. ==Lähteet== Luokka:Thaimaalaiset liikemiehet Luokka:Thaimaalaiset yritysjohtajat Luokka:Thaimaalaiset miljardöörit Luokka:Vuonna 1923 syntyneet Luokka:Vuonna 2012 kuolleet
Terttu Pakarinen

Terttu Pakarinen (22. heinäkuuta 1946 – 29. helmikuuta 2012) oli suomalainen arkkitehti ja Tampereen teknillisen korkeakoulun yhdyskuntasuunnittelun professori. Pakarinen valmistui arkkitehdiksi Teknillisestä korkeakoulusta 1974 ja tekniikan tohtoriksi Tampereen teknillisestä korkeakoulusta 1985. Hän oli suomalaisen yhdyskuntasuunnittelun tutkimuksen uranuurtajia. == Tunnustukset == * Suomen Valkoisen Ruusun I luokan ritarimerkki (2010) == Lähteet == Luokka:Tampereen teknillisen yliopiston professorit Luokka:Vuonna 1946 syntyneet Luokka:Vuonna 2012 kuolleet Luokka:Suomalaiset arkkitehdit Luokka:Suomalaiset professorit
Phichit (provinssi)

Phichitin provinssi () on yksi Thaimaan provinsseista (changwat) maan pohjoisosassa. Sen naapuriprovinsseja ovat Phitsanulok, Phetchabun, Nakhon Sawan ja Kamphaeng Phet. Provinssin pinta-ala on 4 531 neliökilometriä ja siellä on arviolta 539 300 asukasta (vuonna 2017). == Historia == Phichitin kaupungin on perustanut vuonna 1058 Phraya Kotabongthevaraja, ja alkuun se kuului Sukhothain kuningaskuntaan, myöhemmin Ayutthayan kuningaskuntaan. Kaupungin nimi on muuttunut historian kuluessa useita kertoja. Alkuun se oli Sra Luang (Kuninkaallisen lammen kaupunki), Ayutthayan aikaan Okhaburi (kaupunki suolla) ja nyttemmin Phichit (kaunis kaupunki). == Aluejako == Provinssi jakautuu 12 piiriin (amphoe), jotka edelleen jakautuvat 89 alapiiriin (tambon) ja 852 kylään (muban). #Mueang Phichit #Wang Sai Phun #Pho Prathap Chang #Taphan Hin #Bang Mun Nak #Pho Thale 7. Sam Ngam 8. Tap Khlo 9. Sak Lek 10. Bueng Na Rang 11. Dong Charoen 12. Wachirabarami == Lähteet == == Aiheesta muualla == Luokka:Thaimaan provinssit
Iso Australian mutka

Iso Australian mutka () on Intian valtamereen kuuluva laaja ja myrskyisä merialue, joka levittäytyy puolikuun muotoisena lahtena Australian eteläpuolella. Lahden löysi hollantilainen tutkimusmatkailija Pieter Nuyts vuonna 1627 ja sen karua rannikkoa kartoitti ensimmäisenä englantilainen Matthew Flinders vuonna 1802. == Maantiede == International Hydrographic Organization määrittelee Ison Australian mutkan rajat seuraavasti: pohjoisessa raja seuraa Australian etelärannikkoa Victorian osavaltioon kuuluvasta Cape Otwaysta Länsi-Australian eteläreunalla sijaitsevaan West Cape Hoween. Sieltä raja kulkee avomerta pitkin South West Capeen Tasmaniassa, josta se jatkuu saaren länsirannikkoa pitkin pohjoiseen Cape Grimiin saakka ja edelleen King Islandin kautta takaisin Cape Otwayhyn. Lahden pituus on 2 800 kilometriä lännestä itään ja leveys enimmillään noin 1 000 kilometriä. Pinta-alaltaan se on 950 000 neliökilometriä ja tilavuudeltaan reilut kaksi miljoonaa kuutiokilometriä. Veden keskisyvyys on 2 200 metriä ja suurin tunnettu syvyys 4 500 metriä. Toisen, laajemmin hyväksytyn määritelmän mukaan eteläraja kulkee Cape Carnotista Etelä-Australiassa Cape Pasleyyn Länsi-Australiassa, jolloin lahden pituudeksi tulee ”vain” 1 160 kilometriä. Lahden pohjoisrannikolle ovat leimallisia jylhät rantakalliot, joiden takana levittäytyy kuivailmastoinen Nullarborin tasanko. Myös rantakallioiden ja meren väliin on muodostunut hiekkainen rannikkotasanko Länsi-Australian kaakkoisreunalle, lähelle Etelä- Australian vastaista rajaa. Lahdella sijaitsevia saariryhmiä ovat Recherchen saaristo Länsi-Australian rannikolla sekä Nuytsin saaristo, Investigator Group ja Whidbeysaaret Etelä-Australian rannikolla. Sen rannikolle on perustettu Nuytslandin luonnonsuojelualue ja Cape Aridin kansallispuisto. Talvisin lahdella puhaltavat voimakkaat länsituulet, joiden vuoksi sen sääolot ovat usein myrskyiset ja arvaamattomat. == Luonto == Biologisesti Iso Australian mutka on maailman vähätuottoisimpia merialueita, sillä se kuuluu lämpimän Leeuwinin virran vaikutuspiiriin, joka estää kylmää ja ravinteikasta pohjavettä kumpuamasta meren pintakerroksiin. Lahden ainutlaatuinen eliöstö onkin kehittynyt selviämään niukan ravinnon turvin ja sisältää paljon lajeja, joita ei tavata missään muualla. Merenpohjassa kasvaa laajoja kelppimetsiä, joissa elää muun muassa taitavasti naamioituneita raitalehvähevosia sekä suuria ja värikkäitä Sepia apama -seepioita. Talvikuukausina lahdelle kerääntyy etelänmustavalaita parittelemaan ja kasvattamaan poikasiaan. Lahden rannoilla elää australianhylkeitä, jotka joutuvat imettämään poikasiaan peräti puolitoista vuotta, jotta nämä selviäisivät karussa elinympäristössä. == Lähteet == == Aiheesta muualla == Luokka:Intian valtameri Luokka:Australian maantiede Luokka:Seulonnan keskeiset artikkelit
Joseph Cunnane

Joseph Cunnane (5. lokakuuta 1913 – 8. maaliskuuta 2001) oli irlantilainen roomalaiskatolinen arkkipiispa. Hänet vihittiin papiksi Tuamin arkkihiippakuntaan 18. kesäkuuta 1939 ja nimitettiin sen arkkipiispaksi 31. tammikuuta 1969. Piispaksi vihkiminen seurasi 17. maaliskuuta. Pääkonsekraattorina toimi Joseph Walsh, jota avustivat Thomas Morris ja James Fergus.Catholic-Hierarchy.org: Archbishop Joseph Cunnane Cunnane jäi eläkkeelle 11. heinäkuuta 1987. == Lähteet == Luokka:Irlantilaiset papit Luokka:Katoliset arkkipiispat Luokka:Vuonna 1913 syntyneet Luokka:Vuonna 2001 kuolleet
Ferdinand Rüegg

Ferdinand Rüegg (20. huhtikuuta 1847 – 13. lokakuuta 1913) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 6. marraskuuta 1870 ja nimitettiin sen piispaksi 27. maaliskuuta 1906. Piispaksi konsekroinnin suoritti Sebastian Gebhard Messmer 10. kesäkuuta.Catholic-Hierarchy.org: Bishop Ferdinand Rüegg == Lähteet == Luokka:Sveitsiläiset papit Luokka:Katoliset piispat Luokka:Vuonna 1847 syntyneet Luokka:Vuonna 1913 kuolleet
James Fergus

James Fergus (23. joulukuuta 1895 – 24. maaliskuuta 1989) oli irlantilainen roomalaiskatolinen piispa. Hänet vihittiin papiksi 20. kesäkuuta 1920 ja nimitettiin Achonryn hiippakunnan piispaksi 15. helmikuuta 1947. Piispaksi vihkiminen seurasi 4. toukokuuta. Pääkonsekraattorina toimi John Dignan, jota avustivat Michael Browne ja Edward Doorly.Catholic-Hierarchy.org: Bishop James Fergus Fergus osallistui Vatikaanin toiseen kirkolliskokoukseen. Hän jäi eläkkeelle 17. maaliskuuta 1976. == Lähteet == Luokka:Irlantilaiset papit Luokka:Katoliset piispat Luokka:Vuonna 1895 syntyneet Luokka:Vuonna 1989 kuolleet
Electronic Entertainment Expo 2011

Electronic Entertainment Expo 2011 (lyhyesti E3 2011) oli Electronic Entertainment Expon 17. järjestämä messu. Messut pidettiin Los Angelesissä Conference Centerissä 7–9. kesäkuuta 2011. E3 2011 -messuilla kohokohdiksi muodostuivat Sonyn esittelemä PlayStation Vita -käsikonsoli, Nintendon julkistama Wii U -pelikonsoli ja Microsoftin esittelemä Halo 4. Tapahtumaa näytettiin myös televisiossa G4-televisiokanavalla. ==Esitellyt pelit== E3 2011 -tapahtumassa yhteensä 29 eri videopeliyhtiötä esitteli omia uutuuksiaan. 2K Games esitteli omasta valikoimastaan esimerkiksi Duke Nukem Foreverin ja The Darkness II:n. Activision puolestaan esitteli muun muassa Call of Duty: Modern Warfare 3:n ja ensimmäisen hahmonsiirtoteknologiaa käyttävän pelin, Skylanders: Spyro’s Adventuren. Electronic Arts esitteli muun muassa Battlefield 3:n ja Need for Speed: The Runin. Sega puolestaan esitti esimerkiksi Rise of Nightmaresin, Shinobin ja Sonic the Hedgehogin 20-vuotisjuhlapelin, Sonic Generationsin. Muista tunnetuista kehittäjistä THQ esitti Saints Row: The Thirdin ja Traveller’s Tales esitti ainoana näyttelykohteenaan Lego City Storiesin. Pelikonsoleita esitelleistä kehittäjistä Microsoft esitteli peleistään esimerkiksi Forza Motorsport 4:n ja Kinect Sports: Season Twon. Nintendon kokoelmaan kuuluivat puolestaan muun muassa Boom Street, Mario Party 9 ja Super Mario 3D Land. Sony esitteli PlayStation Vitan lisäksi Ratchet & Clank: All 4 Onen ja Uncharted 3: Drake’s Deceptionin. ==Näytteilleasettajat== Tässä on luettelo huomattavimmista videopelejä tai konsoleita esitelleistä videopeliyhtiöistä. * 2K Games * Activision * Atari * Atlus * Bethesda * Capcom * Codemasters * Crytek * Disney * EA * Epic Games * Focus Home Interactive * Konami * LucasArts * Majesco * Microsoft * Namco Bandai * Natsume * Nintendo * Nival * Paradox * Sega * Sony * Square Enix * Tecmo Koei * THQ * Ubisoft * Warner Bros. * Wargaming.net ==Lähteet== == Aiheesta muualla == Luokka:2011 Luokka:Electronic Entertainment Expo
James Henry Garland

James Henry Garland (s. 13. joulukuuta 1931) on yhdysvaltalainen roomalaiskatolinen piispa. Hänet vihittiin papiksi Cincinnatin arkkihiippakuntaan 15. elokuuta 1959 ja nimitettiin sen vihkipiispaksi sekä Garrianan titulaaripiispaksi 2. kesäkuuta 1984. Piispaksi konsekroinnin suoritti 25. heinäkuuta Daniel Edward Pilarczyk, jota avustivat Nicholas Thomas Elko ja Edward Anthony McCarthy.Catholic-Hierarchy.org: Bishop James Henry Garland Garland sai 6. lokakuuta 1992 nimityksen Marquetten piispaksi, joksi hänet asetettiin 11. marraskuuta. Hän erosi tehtävistään 13. joulukuuta 2005. == Lähteet == Luokka:Yhdysvaltalaiset katoliset piispat Luokka:Vuonna 1931 syntyneet Luokka:Elävät henkilöt
Alexander King Sample

Alexander King Sample (s. 7. marraskuuta 1960) on yhdysvaltalainen roomalaiskatolinen piispa. Hänet vihki papiksi Marquetten hiippakuntaan Mark Francis Schmitt 1. kesäkuuta 1990. Hänet nimitettiin sen piispaksi 13. joulukuuta 2005, ja piispaksi konsekroinnin suoritti 25. tammikuuta 2006 Adam Joseph Maida, jota avustivat James Henry Garland ja Mark Francis Schmitt.Catholic-Hierarchy.org: Bishop Alexander King Sample == Lähteet == Luokka:Yhdysvaltalaiset katoliset piispat Luokka:Vuonna 1960 syntyneet Luokka:Elävät henkilöt
Thomas Flynn

Thomas Flynn (8. heinäkuuta 1931 Ballaghaderreen – 3. kesäkuuta 2015) oli irlantilainen roomalaiskatolinen piispa. Hänet vihittiin papiksi Achonryn hiippakuntaan 17. kesäkuuta 1956 ja nimitettiin sen piispaksi 30. joulukuuta 1976. Piispaksi vihkiminen seurasi 20. helmikuuta 1977. Pääkonsekraattorina toimi Gaetano Alibrandi, jota avustivat Joseph Cunnane ja James Fergus.Catholic-Hierarchy.org: Bishop Thomas Flynn Flynn jäi eläkkeelle 20. marraskuuta 2007. == Lähteet == Luokka:Irlantilaiset papit Luokka:Katoliset piispat Luokka:Vuonna 1931 syntyneet Luokka:Vuonna 2015 kuolleet
Walter Tomsen

Walter Tomsen (4. maaliskuuta 1912 Kiova – 30. joulukuuta 2000 Southbury, Connecticut) oli yhdysvaltalainen ampuja. Hän kilpaili vuoden 1948 kesäolympialaisissa Lontoossa ja sai hopeaa 50 metrin pienoiskiväärin makuukilpailussa pistemäärällä 599.Walter Tomsen Biography and Olympic Results | Olympics at Sports-Reference.com == Lähteet == Luokka:Yhdysvaltalaiset ampujat Luokka:Yhdysvaltalaiset olympiamitalistit Luokka:Vuonna 1912 syntyneet Luokka:Vuonna 2000 kuolleet
Jerzy Klempel

Jerzy Klempel (23. huhtikuuta 1953 Międzylesie – 28. toukokuuta 2004 Wrocław) oli puolalainen käsipalloilija. Hän kilpaili vuoden 1976 kesäolympialaisissa Montrealissa ja kuului siellä pronssia saaneeseen joukkueeseen. Hän osallistui myös vuoden 1980 kesäolympialaisiin Moskovassa sijoittuen joukkueineen seitsemänneksi.Jerzy Klempel Biography and Olympic Results | Olympics at Sports-Reference.com == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1953 syntyneet Luokka:Vuonna 2004 kuolleet
Zdzisław Antczak

Zdzisław Antczak (20. marraskuuta 1947 – 28. helmikuuta 2019) oli puolalainen käsipalloilija. Hän kuului vuoden 1976 kesäolympialaisissa Montrealissa pronssia saaneeseen joukkueeseen. Hän oli vuoden 1972 kesäolympialaisissa Münchenissä sijoittunut joukkueineen kymmenenneksi.Zdzisław Antczak Biography and Olympic Results | Olympics at Sports-Reference.com == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1947 syntyneet Luokka:Vuonna 2019 kuolleet
Merenjumalan poika

Merenjumalan poika () on Rick Riordanin kirjoittama fantasiakirja, joka perustuu kreikkalaiseen ja roomalaiseen mytologiaan. Se on toinen kirja Olympoksen sankarit -kirjasarjassa. Suomeksi kirja on julkaistu Otavan kustantamana ja Ilkka Rekiaron kääntämänä vuonna 2012.Kirjasampo Viitattu 3.9.2024 Kirja kertoo muistinsa menettäneestä Percy Jacksonista ja hänen uusista ystävistään Hazel Levesquesta ja Frank Zhangista heidän matkatessaan Alaskaan pysäyttämään Gaian suunnitelmat ja vapauttamaan kuoleman jumala Thanatos. Merenjumalan poika julkaistiin ensimmäisenä kovakantisena 4. lokakuuta 2011 Disney-Hyperionin toimesta John Roccon suunnittelemalla kannella. Teos on sen jälkeen julkaistu taskukirjana, äänikirjana ja e-kirjana ja se on käännetty 37:lle kielelle mukaan lukien suomeksi. == Lähteet == ==Aiheesta muualla== * Risingshadow.fi Luokka:Olympoksen sankarit Luokka:Vuoden 2011 kirjat
Piotr Cieśla

Piotr Józef Cieśla (s. 16. tammikuuta 1955 Gdańsk) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai siellä joukkueineen pronssia.Piotr Cieśla Biography and Olympic Results | Olympics at Sports-Reference.com == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1955 syntyneet Luokka:Elävät henkilöt
Andrzej Sokołowski

Andrzej Sokołowski (s. 23. marraskuuta 1948) on puolalainen entinen käsipalloilija. Hän sai vuoden 1976 kesäolympialaisissa Montrealissa joukkueineen pronssia. Vuoden 1972 kesäolympialaisissa Münchenissä hän oli kuulunut kymmenenneksi sijoittuneeseen joukkueeseen.Andrzej Sokołowski Biography and Olympic Results | Olympics at Sports-Reference.com == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1948 syntyneet Luokka:Elävät henkilöt
Eksynyt sankari

Eksynyt sankari () on Rick Riordanin 2010 kirjoittama Olympoksen sankarit -kirjasarjan ensimmäinen osa. Teos jatkaa Percy Jacksonin seikkailuja. Se julkaistiin suomeksi Otavan kustantamana ja Ilkka Rekiaron kääntämänä 2011.Kirjasampo Viitattu 3.9.2024. == Juoni == Kirjan alussa kuusitoistavuotias Jason Grace herää luokkaretkibussissa muistinsa menettäneenä. Hänen vieressään istuvat Piper McLean ja Leo Valdez. He väittävät olevansa Jasonin parhaita kavereita, jota Jason epäilee, sillä ei muista heistä ollenkaan mitään. Niin sanotun "Korpikoulun" luokka on menossa retkelle Grand Canyoniin, jossa he joutuvat myrskynhenkihyökkäyksen kohteeksi. Muut luokan oppilaat pääsevät turvaan, mutta kolmikko ja ryhmän johtaja, koutsi Hedge, jäävät terassille jumiin myrskynhenkien kanssa. Kaikkien hämmästykseksi Jason alkaa taistella myrskynhenkiä vastaan kuin ammattilainen, ja koutsista paljastuu hänen toinen puolensa, hän on Satyyri. Myrskynhenget onnistuvat kuitenkin viemään Hedgen. Hetkeä myöhemmin tulee paikalle lentävät vaunut, joissa on kyydissä kreikkalaiset puolijumalat Butch ja Annabeth, jonka poikaystävä Percy Jackson on kadonnut. He vievät kolmikon Puoliveristen leiriin, jossa heidänkaltaisensa saavat koulutuksensa. Piperin jumalvanhemmaksi paljastuu Afrodite ja Leon Hefaistos, mutta Jasonin kohdalla tilanne on hankala, sillä tulee ilmi, että hän ei oikeastaan ole kreikkalaisen jumalan poika, vaan roomalaisen. Hänen vanhempansa on Jupiter, kreikkalaisittain ja myös tunnetummin Zeus. Jason, Leo ja Piper joutuvat etsintäretkelle vapauttamaan jumalten kuningatarta Heraa, joka on vangittu. Leo onnistuu hankkimaan heille kulkupelin, metallisen lohikäärmeen, jonka hän nimeää Festukseksi, joka tarkoittaa latinaksi onnellista. Retkellä he joutuvat tapaamaan monenlaisia hirviöitä, kuten Medeian ja kyklooppeja. Lisäksi Jason alkaa muistaa asioita aikaisemmasta elämästään. Palattuaan onnistuneelta etsintäretkeltään kolmikko saa tietää, että heillä on vielä isompi tehtävä hoidettavana yhdessä neljän muun puolijumalan kanssa, joista yksi on Annabeth. Heidän täytyy käydä noutamassa roomalaisia puolijumalia ja Percy Jackson Juppiterin leiristä, jonka Jason muisti menneisyydestään, ja sen jälkeen purjehtia Kreikkaan pelastamaan maailma Gaialta, maan jumalattarelta. == Vastaanotto == Kirja sai julkaisunsa jälkeen pääasiassa hyviä arvosteluja. Kirja oli 14 viikkoa Yhdysvaltain nuortenkirjojen bestseller-listan ykkösenä. == Lähteet == ==Aiheesta muualla== * Risingshadow.fi Luokka:Olympoksen sankarit Luokka:Vuoden 2010 kirjat
Włodzimierz Zieliński

Włodzimierz Zdzisław Zieliński (s. 29. maaliskuuta 1955 Mława) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai siellä joukkueineen pronssia.Włodzimierz Zieliński Biography and Olympic Results | Olympics at Sports-Reference.com == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1955 syntyneet Luokka:Elävät henkilöt
Jan Gmyrek

Jan Wojciech Gmyrek (s. 2. maaliskuuta 1951 Krakova) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai joukkueineen pronssia. Vuoden 1972 kesäolympialaisissa Münchenissä hän oli kuulunut kymmenenneksi sijoittuneeseen joukkueeseen.Jan Gmyrek Biography and Olympic Results | Olympics at Sports-Reference.com == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1951 syntyneet Luokka:Elävät henkilöt
Zygfryd Kuchta

Zygfryd Kuchta (s. 5. tammikuuta 1944 Diepholz, Saksa) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai joukkueineen pronssia. Vuoden 1972 kesäolympialaisissa Münchenissä hän oli kuulunut kymmenenneksi sijoittuneeseen joukkueeseen.Zygfryd Kuchta Biography and Olympic Results | Olympics at Sports-Reference.com == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1944 syntyneet Luokka:Elävät henkilöt
Jerzy Melcer

Jerzy Melcer (s. 10. maaliskuuta 1949 Białystok) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai joukkueineen pronssia. Vuoden 1972 kesäolympialaisissa Münchenissä hän oli kuulunut kymmenenneksi sijoittuneeseen joukkueeseen.Jerzy Melcer Biography and Olympic Results | Olympics at Sports-Reference.com == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1949 syntyneet Luokka:Elävät henkilöt
Victory Engineering

Victory Engineering oli italialainen pikkuformulatalli, joka perustettiin vuonna 2002 yhteistyössä Carlin Motorsportin kanssa. Talli kilpaili Italian Formula 3000 -sarjassa vuonna 2002 sijoittuen sarjan seitsemänneksi. Vuosina 2003-04 talli kilpaili Formula Renault V6 Eurocup -sarjassa sijoittuen vuonna 2004 sarjan toiseksi. Vuosina 2005-2007 talli kilpaili Formula Renault 3.5 -sarjassa saavuttaen yhteensä neljä voittoa sijoittuen parhaimmillaan sarjan kuudenneksi vuonna 2006. Vuonna 2007 talli kilpaili Formula BMW UK -sarjassa ollen 15:s. Talli lopetti toimintansa vuoden 2007 jälkeen. Luokka:Italialaiset autourheilutallit
Andrzej Szymczak

Andrzej Szymczak (8. syyskuuta 1948 Konstantynów Łódzki – 6. syyskuuta 2016) oli puolalainen käsipalloilija. Hän kilpaili Montréalin kesäolympialaisissa 1976 saavuttaen joukkueineen pronssia. Vuoden 1972 kesäolympialaisissa Münchenissä hän kuului kymmenenneksi sijoittuneeseen joukkueeseen.Andrzej Szymczak Biography and Olympic Results | Olympics at Sports-Reference.com Maalivahtina pelannut Szymczak voitti maajoukkueessa myös MM-pronssia vuonna 1982. Hän kuoli juuri ennen 68-vuotissyntymäpäiväänsä 6. syyskuuta 2016.http://www.polsatsport.pl/wiadomosc/2016-09-06/zmarl-andrzej-szymczak-brazowy-medalista-olimpijski/ == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1948 syntyneet Luokka:Vuonna 2016 kuolleet
Juri Kidjajev

Juri Konstantinovitš Kidjajev (; s. 28. helmikuuta 1955 Moskova) on Neuvostoliittoa edustanut entinen käsipalloilija. Hän voitti joukkueineen kultaa vuoden 1976 kesäolympialaisissa Montrealissa. Vuoden 1980 kesäolympialaisissa Moskovassa hän kuului hopeaa saaneeseen joukkueeseen.Yury Kidyayev Biography and Olympic Results | Olympics at Sports-Reference.com == Lähteet == Luokka:Neuvostoliittolaiset käsipalloilijat Luokka:Neuvostoliittolaiset olympiavoittajat Luokka:Vuonna 1955 syntyneet Luokka:Elävät henkilöt
Santiago Malgosa

Santiago Malgosa Morera (s. 25. heinäkuuta 1956 Terrassa) on espanjalainen entinen maahockeypelaaja. Hän sai joukkueineen hopeaa vuoden 1980 kesäolympialaisissa Moskovassa. Vuoden 1984 kesäolympialaisissa Los Angelesissa hän kuului kahdeksanneksi sijoittuneeseen joukkueeseen.Santiago Malgosa Biography and Olympic Results | Olympics at Sports-Reference.com Malgosa on Kim Malgosan veli ja Juan Malgosan serkku. == Lähteet == Luokka:Espanjalaiset maahockeypelaajat Luokka:Espanjalaiset olympiamitalistit Luokka:Vuonna 1956 syntyneet Luokka:Elävät henkilöt
Jaime Zumalacárregui

Jaime Zumalacárregui Benítez (s. 7. syyskuuta 1956) on espanjalainen entinen maahockeypelaaja. Hän kilpaili vuoden 1980 kesäolympialaisissa Moskovassa ja sai siellä joukkueineen hopeaa.Jaime Zumalacárregui Biography and Olympic Results | Olympics at Sports-Reference.com == Lähteet == Luokka:Espanjalaiset maahockeypelaajat Luokka:Espanjalaiset olympiamitalistit Luokka:Vuonna 1956 syntyneet Luokka:Elävät henkilöt
Sandra Chick

Alexandra ”Sandra” Chick (s. 2. kesäkuuta 1947 Burnham Market, Norfolk, Yhdistynyt kuningaskunta) on zimbabwelainen kilpauransa päättänyt maahockeypelaaja ja olympiavoittaja. Chick pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa ja teki yhden maalin Itävaltaa vastaan.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 Chickin kaksoissisko Sonia Robertson pelasi myös samassa Moskovan-olympiajoukkueessa. == Lähteet == * * Sandy Chick Bio, Stats, and Results Olympics at Sports-Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1947 syntyneet Luokka:Elävät henkilöt
Andrzej Myśliwiec

Andrzej Myśliwiec (s. 3. heinäkuuta 1957 Katowice) on puolalainen entinen maahockeypelaaja. Hän kilpaili vuoden 1980 kesäolympialaisissa Moskovassa ja kuului siellä neljänneksi sijoittuneeseen joukkueeseen.Andrzej Myśliwiec Biography and Olympic Results | Olympics at Sports-Reference.com == Lähteet == Luokka:Puolalaiset maahockeypelaajat Luokka:Vuonna 1957 syntyneet Luokka:Elävät henkilöt
Henry Hoobin

Henry Frances ("Henny") Hoobin (15. helmikuuta 1879 Montreal – 20. heinäkuuta 1921 Montreal) oli kanadalainen haavipalloilija. Hän kilpaili vuoden 1908 kesäolympialaisissa Lontoossa ja kuului siellä kultaa voittaneeseen joukkueeseen.Henny Hoobin Biography and Olympic Results | Olympics at Sports-Reference.com == Lähteet == Luokka:Kanadalaiset haavipalloilijat Luokka:Kanadalaiset olympiavoittajat Luokka:Vuonna 1879 syntyneet Luokka:Vuonna 1921 kuolleet
Meduusakalat

Meduusakalat (Centrolophidae) on ahvenkaloihin kuuluva heimo. Heimon lajeja tavataan kaikista valtameristä lämpimistä ja lauhkeista vesistä. ==Lajit ja anatomia== Meduusakalojen heimoon kuuluu 7 sukua ja noin 27 lajia. Lajeja ovat muun muassa mustameduusakala (Centrolophus niger) ja pohjanmeduusakala (Hyperoglyphe perciformis). Suurimmat lajit voivat saavuttaa 137 cm:n pituuden, mutta yleensä ne jäävät noin 50-120 cm:n mittaisiksi. Kalojen ruumiinmuoto on pitkulainen tai ovaalinmuotoinen ja pää sekä kuono ovat pyöreähköt. Meduusakaloilla on yksi pitkä selkäevä ja myös peräevä on pitkä. Pyrstöevä on hieman haarautunut. Suu on suuri ja ulottuu silmien taakse. Meduusakalojen suomut ovat pienikokoiset ja puuttuvat usein päästä. Väriltään meduusakalalajit ovat tyypillisesti yksivärisen harmaita, ruskeita tai vihertäviä. ==Levinneisyys ja elintavat== Meduusakalalajeja tavataan lauhkeista ja trooppisista vesistä Atlantin sekä Intian valtamerestä ja Tyynestämerestä lukuun ottamatta niiden keskiosia. Ne elävät usein syvissä vesissä lähellä mannerjalustoja ja saaria. Erityisesti nuoret kalat liikkuvat meduusojen ja kelluvien esineiden läheisyydessä lähempänä pintaa. Meduusakalojen ravintoa ovat meduusat, salpat, pienet kalat sekä äyriäiset. Meduusakaloja saadaan toisinaan saaliiksi siimoilla ja ne ovat maultaan hyviä ruokakaloja. ==Lähteet== Luokka:Voikalamaiset
Angelo Scuri

Angelo Scuri (s. 24. joulukuuta 1959 Firenze) on italialainen entinen miekkailija. Hän oli vuoden 1984 kesäolympialaisissa Los Angelesissa mukana voittamassa kultaa floretin joukkuekilpailussa.Angelo Scuri Biography and Olympic Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1959 syntyneet Luokka:Elävät henkilöt
Klaus Reichert

Klaus Reichert (s. 3. kesäkuuta 1947 Hanau) on saksalainen entinen miekkailija. Hän voitti vuoden 1976 kesäolympialaisissa Montrealissa kultaa floretin joukkuekilpailussa ja sai siinä lisäksi hopeaa vuoden 1984 kesäolympialaisissa Los Angelesissa.Klaus Reichert Biography and Olympic Results | Olympics at Sports-Reference.com == Lähteet == Luokka:Saksalaiset miekkailijat Luokka:Saksalaiset olympiavoittajat Luokka:Vuonna 1947 syntyneet Luokka:Elävät henkilöt
Hiatus

Hiatus ( ’aukko’) eli diereesi ( ’jako’) on fonetiikassa kahden peräkkäisen vokaalin välinen tavu- tai sanaraja. Päinvastoin kuin diftongissa, vokaalit eivät muodosta äännejatkumoa, vaan sijaitsevat joko eri tavuissa tai eri sanoissa. Peräkkäisiä vokaaleja, joiden välissä on tavuraja, kutsutaan vokaaliyhtymäksi. Esimerkki vokaaliyhtymästä sisältyy suomalaisittain äännettäessä itse sanaan hiatus , jossa i- ja a-vokaalien välissä on siis hiatus. Arkisempi esimerkki on vaikkapa sanassa pian . Kahden sanan välinen hiatus esiintyy esimerkiksi ilmauksessa hyvä on. Antiikin Kreikan ja Rooman runoudessa hiatus oli epätoivottavaa, ja sitä vältettiin elisiolla eli jättämällä edeltävä vokaali pois (tätä esiintyy sanojen rajalla suomessakin: esim. mutta ei → mutt’ ei → muttei). Vaihtoehtoisesti hiatusta voidaan välttää jättämällä jälkimmäinen vokaali pois, sulauttamalla vokaalit yhdeksi äänteeksi tai lisäämällä niiden väliin konsonantti. == Hiatuksen ilmeneminen kirjoituksessa == Suomen oikeinkirjoituksessa vokaalien välistä tavurajaa ei yleensä erikseen merkitä, paitsi jos se esiintyy kahden saman vokaalin välissä. Sanan sisällä tällainen tilanne voi syntyä vokaalien välisen k:n kadotessa astevaihtelun vuoksi, ja tällöin tavuraja osoitetaan heittomerkillä: vaaka : vaa’an. Yhdyssanan osien välissä heittomerkin sijasta käytetään yhdysviivaa: linja-auto. Muinaiskreikkaa kirjoitettaessa hiatus merkittiin lisäämällä jälkimmäisen vokaalin päälle erokepisteet eli dialytiká-tarke. Käytännössä sama tarke on latinalaisen kirjaimiston yhteydessä esiintyvä treema, jonka käyttö erokepisteinä on latinan välityksellä periytynyt muun muassa ranskaan (esim. Citroën) ja jossain määrin englantiinkin (esim. coöperation, nykyään tosin tavallisemmin co-operation tai cooperation). == Lähteet == * * * * VISK = === Viitteet === Luokka:Fonetiikka
Norman Bingley

Frederick Sparkes Norman Bingley (17. syyskuuta 1863 – 16. tammikuuta 1940) oli brittiläinen purjehtija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa Heroinella seitsemän metrin luokassa.Norman Bingley Biography and Olympic Results | Olympics at Sports-Reference.com == Lähteet == Luokka:Brittiläiset olympiavoittajat Luokka:Vuonna 1863 syntyneet Luokka:Vuonna 1940 kuolleet Luokka:Brittiläiset kilpapurjehtijat
Edmund Thormählen

Edmund Gustaf Thormählen (21. heinäkuuta 1865 Göteborg – 13. marraskuuta 1946 Kungsbacka) oli ruotsalainen purjehtija. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa Vingalla kahdeksan metrin luokassa.Edmund Thormählen Biography and Olympic Results | Olympics at Sports-Reference.com == Lähteet == Luokka:Ruotsalaiset olympiamitalistit Luokka:Vuonna 1865 syntyneet Luokka:Vuonna 1946 kuolleet Luokka:Ruotsalaiset kilpapurjehtijat
Clement Cazalet

Clement Haughton Langston Cazalet (16. heinäkuuta 1869 – 23. maaliskuuta 1950) oli brittiläinen tennispelaaja. Hän kilpaili vuoden 1908 kesäolympialaisissa Lontoossa ja sai siellä pronssia nelinpelissä.Clement Cazalet Biography and Olympic Results | Olympics at Sports-Reference.com == Lähteet == Luokka:Brittiläiset tennispelaajat Luokka:Brittiläiset olympiamitalistit Luokka:Vuonna 1869 syntyneet Luokka:Vuonna 1950 kuolleet
Himation

Himation ) oli antiikin Kreikassa käytetty joko villasta tai pellavasta kudottu suuri neliskulmainen viitta. Sitä käyttivät sekä naiset että miehet. He voivat kietoa ja laskostaa sen vartalolleen monin eri tavoin ja yleensä niin, ettei kiinnitykseen käytetty solkea. Himationia voitiin käyttää sellaisenaan tai ohuemman kitonin päällä. Roomalaisten vastine himationille oli pallium. == Katso myös == * Tribonion == Lähteet == == Aiheesta muualla == Luokka:Antiikin Kreikan muoti Luokka:Vaatteet
George Simond

George Mieville Simond (23. tammikuuta 1867 Marylebone – 9. huhtikuuta 1941 Monte Carlo) oli brittiläinen tennispelaaja. Hän kilpaili vuoden 1908 kesäolympialaisissa Lontoossa ja sai siellä hopeaa sisänelinpelissä.George Simond Biography and Olympic Results | Olympics at Sports-Reference.com databaseOlympics.com: George Simond Hän hävisi parinsa George Caridian kanssa loppuottelussa Arthur Gorelle ja Herbert Barrettille erin 2–6, 6–2, 3–6, 3–6. == Lähteet == Luokka:Brittiläiset tennispelaajat Luokka:Brittiläiset olympiavoittajat Luokka:Vuonna 1867 syntyneet Luokka:Vuonna 1941 kuolleet
Giuseppe Domenichelli

Giuseppe Domenichelli (31. heinäkuuta 1887 Bologna – 13. maaliskuuta 1955 Bologna) oli italialainen voimistelija. Hän oli mukana voittamassa kultaa vuoden 1912 kesäolympialaisissa Tukholmassa ja uudelleen vuoden 1920 kesäolympialaisissa Antwerpenissä.Giuseppe Domenichelli Biography and Olympic Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1887 syntyneet Luokka:Vuonna 1955 kuolleet
Carlo Fregosi

Carlo Fregosi (15. lokakuuta 1890 Savona – 13. marraskuuta 1968 Savona) oli italialainen voimistelija. Hän oli mukana voittamassa kultaa joukkuekilpailussa vuoden 1912 kesäolympialaisissa Tukholmassa ja uudelleen vuoden 1920 kesäolympialaisissa Antwerpenissä.Carlo Fregosi Biography and Olympic Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1890 syntyneet Luokka:Vuonna 1968 kuolleet
Luciano Savorini

Luciano Savorini (3. lokakuuta 1885 Argenta – 30. lokakuuta 1964 Bologna) oli italialainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa joukkuekilpailussa.Luciano Savorini Biography and Olympic Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1885 syntyneet Luokka:Vuonna 1964 kuolleet
Umberto Zanolini

Umberto Zanolini (31. maaliskuuta 1887 Brescia – 12. helmikuuta 1973) oli italialainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa joukkuekilpailussa.Umberto Zanolini Biography and Olympic Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1887 syntyneet Luokka:Vuonna 1973 kuolleet
Géza Tuli

Géza Tuli (4. tammikuuta 1888 Budapest – 30. tammikuuta 1966 Budapest) oli unkarilainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa joukkuekilpailussa.Géza Tuli Biography and Olympic Results | Olympics at Sports-Reference.com == Lähteet == Luokka:Unkarilaiset telinevoimistelijat Luokka:Unkarilaiset olympiamitalistit Luokka:Vuonna 1888 syntyneet Luokka:Vuonna 1966 kuolleet
Curt Hartzell

Curt Hartzell (3. syyskuuta 1891 Norrköping – 17. tammikuuta 1975 Tukholma) oli ruotsalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa ruotsalaissysteemin joukkuekilpailussa.Curt Hartzell Biography and Olympic Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1891 syntyneet Luokka:Vuonna 1975 kuolleet
Mario Bondini

Mario Bondini (31. tammikuuta 1891 Forli – 28. tammikuuta 1959) oli italialainen roomalaiskatolinen piispa. Hänet vihittiin papiksi 25. heinäkuuta 1914 ja nimitettiin Bertinoron hiippakunnan piispaksi 16. maaliskuuta 1950. Piispaksi vihkiminen seurasi 16. huhtikuuta. Bondini kuoli virassa.Catholic- Hierarchy.org: Bishop Mario Bondini == Lähteet == Luokka:Italialaiset piispat Luokka:Katoliset piispat Luokka:Vuonna 1891 syntyneet Luokka:Vuonna 1959 kuolleet
Innocenzo Sannibale

Innocenzo Sannibale (28. heinäkuuta 1811 – 9. huhtikuuta 1891) oli italialainen roomalaiskatolinen piispa. Hänet vihittiin papiksi 20. syyskuuta 1834 ja nimitettiin Gubbion hiippakunnan piispaksi 23. maaliskuuta 1855. Piispaksi konsekroinnin suoritti Costantino Patrizi Naro 25. maaliskuuta.Catholic-Hierarchy.org: Bishop Innocenzo Sannibale Sannibale osallistui Vatikaanin ensimmäiseen kirkolliskokoukseen. Hän kuoli 79-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1811 syntyneet Luokka:Vuonna 1891 kuolleet
Beniamino Ubaldi

Beniamino Ubaldi (16. marraskuuta 1882 – 14. tammikuuta 1965) oli italialainen roomalaiskatolinen piispa. Hänet vihittiin papiksi 22. syyskuuta 1906 ja nimitettiin Gubbion piispaksi 30. maaliskuuta 1932. Piispaksi vihkiminen seurasi 29. kesäkuuta. Pääkonsekraattorina toimi Giovanni Battista Rosa.Catholic-Hierarchy.org: Bishop Beniamino Ubaldi Ubaldi osallistui Vatikaanin toiseen kirkolliskokoukseen ja kuoli 82-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1882 syntyneet Luokka:Vuonna 1965 kuolleet
Elo (nimi)

Elo on suomalainen miehen etunimi ja sukunimi. Virossa se on naisen nimi. Sillä ei ole nimipäivää kalenterissa. Sukunimenä Elo oli 10. elokuuta 2020 yhteensä 2359 henkilöllä. Etunimenä Elo oli vuoden 2019 loppuun mennessä annettu noin 813 suomalaiselle miehelle ja ainakin 50 naiselle. Virossa Elon nimipäivä on 27. syyskuuta.https://www.stat.ee/public/apps/nimed/Elo == Tunnettuja Eloja == === Elo etunimenä === * Elo Kuosmanen (1893–1980), suomalainen tanssija, koreografi, lavastaja, näyttämöpukusuunnittelija, balettimestari, balettipedagogi ja taidemaalari * Elo Syvänen (1899–1937), Neuvostoliitossa korkeakoulun rehtorina toiminut suomalainen kommunisti * Elo Viiding (s. 1974), virolainen kirjailija === Elo sukunimenä === *Aarre Elo (1934–2022), äänittäjä ja televisiotoimittaja *Ari Elo (s. 1941), teollisuusneuvos ja diplomi-insinööri, Elomatic Oy:n perustaja *Arpad Elo (1903–1992), unkarilais-yhdysvaltalainen fyysikko ja shakkimestari *Eero Elo (s. 1990), jääkiekkoilija *Efraim Elo (1868–1932, matematiikan opettaja ja oppikirjantekijä, Elon laskuopin kirjoittaja *Emil Elo (1879–1953), päätoimittaja ja sosiaalidemokraattinen poliitikko *Emil Elo (1896-1944), liikemies, hiihtäjä, pikajuoksija ja autourheilija *Emil Elo (s. 1987), Kauppalehden toimittaja *Hannu Elo (1940–2022), jääkiekkoilija *Hans Elo (1891–1981), jääkärimajuri *Jaakko Elo (1925–2017), urologian kirurgi ja professori *Jere Elo (s. 1992), jääkiekkoilija *Jorma Elo (s. 1961), koreografi *Kosti Elo (1873–1940), näyttelijä, Tampereen Työväen Teatterin ent. johtaja *Lasse Elo (1903–1992), lavastaja *Mikko Elo (s. 1943), poliitikko (SDP) *Niilo Elo (1909–1997), kauppaneuvos *Olavi Elo (1913–1979), ampuja *Paavo E. S. Elo (1911–1963), kirjallisuudentutkija *Pekka Elo (1949–2013), opetushallituksen ylitarkastaja *Pentti Elo (1929–1991), jääkiekkoilija ja maahockey-pelaaja *Raimo Elo (1939–2018), jalkapalloilija ja käsipalloilija *Simon Elo (s. 1986), kansanedustaja (Perussuomalaiset, Sininen tulevaisuus) *T. A. Elo (1884–1954), arkkitehti *Teemu Elo, muusikko ja lääkäri *Terttu Elo, Terttu Eskelinen (1920–2009), kirjailija ja suomentaja *Timo Elo (s. 1966), jääkiekkovalmentaja *Toivo Elo (1888–1972), keihäänheittäjä *Unto Elo (s. 1944), meloja *Vappu Elo (1909–1947), teatteri- ja elokuvanäyttelijä *Viola Elo (s. 1948), kirjailija == Lähteet == Luokka:Etunimet Luokka:Sukunimet
HMS Rocket

HMS Rocket on ollut kahdeksan Britannian Kuninkaallisen laivaston aluksen nimenä. * HMS Rocket (1804), 4-tykkinen polttolaiva * HMS Rocket (1842), rautainen siipiratasaslus * HMS Rocket (1855), mörssärialus * HMS Rocket (1856), Albacore-luokan tykkivene * HMS Rocket (1868), Beacon-luokan tykkivene * HMS Rocket (1894), Rocket-luokan torpedovenehävittäjä * HMS Rocket (1916), R-luokan hävittäjä * HMS Rocket (H92), R-luokan hävittäjä
Anders Hylander

Anders Hylander (6. marraskuuta 1883 Östad – 10. helmikuuta 1967 Tukholma) oli ruotsalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa ruotsalaissysteemin joukkuekilpailussa.Anders Hylander Biography and Olympic Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1883 syntyneet Luokka:Vuonna 1967 kuolleet
Oscar Engelstad

Oscar Aleksander Engelstad (2. marraskuuta 1882 Oslo – 17. heinäkuuta 1972 Oslo) oli norjalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia ruotsalaissysteemin joukkuekilpailussa.Oscar Engelstad Biography and Olympic Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1882 syntyneet Luokka:Vuonna 1972 kuolleet
Opus mixtum

Opus mixtum (, sekoitettu) oli Antiikin Roomassa käytetty muuriytimen pinnoitustekniikka, jossa vuorottelivat luonnonkivi- (opus incertum tai opus reticulatum) ja tiilikerrokset (opus testaceum). Menetelmä oli erityisen suosittu Hadrianuksen aikana toisen vuosisadan alussa. == Katso myös == * Opus caementicium == Lähteet == * Castrén, Pietilä: Antiikin käsikirja, Otava 2002 ISBN 951-1-12387-4 Luokka:Antiikin Rooman arkkitehtuuri
What Makes You Beautiful

”What Makes You Beautiful” on brittiläis-irlantilaisen poikabändin One Directionin esikoissingle heidän ensimmäiseltä studioalbumiltaan Up All Night (2011). Syco Records julkaisi sen 11. syyskuuta 2011 yhtyeen ensimmäisenä singlenä. One Direction nousi kuuluisuuteen sijoituttuaan Britannian X Factorissa kolmannelle sijalle vuonna 2010. Kappaleen ovat sanoittaneet Rami Yacoub, Carl Falk sekä Savan Kotecha ja tuottaneet Yacoub ja Falk. Luokka:Vuoden 2011 kappaleet Luokka:One Directionin kappaleet
Kantei

Kantei () on Japanin pääministerin virka-asunto. Se sijaitsee Japanin pääkaupungissa Tokiossa. Kantein nykyinen päärakennus otettiin käyttöön huhtikuussa 2002. Rakennuksessa on yhteensä kuusi kerrosta, joista yksi sijaitsee maanpinnan alapuolella. == Lähteet == == Aiheesta muualla == Luokka:Japanin hallintorakennukset Luokka:Tokion rakennukset ja rakennelmat Luokka:Japanin virka-asunnot
Alavuden lentokenttä

Alavuden lentokenttä on Alavudella sijaitseva lentokenttä. Kenttä sijaitsee noin kolme kilometriä Alavuden kaupungin eteläpuolella, noin kilometrin päässä Kirkkojärvestä länteen päin. Kenttää käyttävät pääasiassa yleisilmailijat ja laskuvarjohyppääjät. Lentokentän ympärille on perustettu suojailmatila. Kentällä toimii myös Alavuden Ilmailukerho, jolla on lentopetrolin tankkauspiste kentällä. Kentällä on myös kaksi lentokonehallia ja Alavuden Ilmailukerhon kerhorakennus.Lentopaikat.fi – Alavuden lentopaikka Lentokentän kiitotie kunnostettiin kesällä 2013. Alueella sijaitsee myös radio-ohjattavien lentokenttä. == Lähteet == == Aiheesta muualla == * VFR Suomi/Finland – Alavuden lentopaikka * Alavuden Ilmailukerho ry Lentokenttä Lentokenttä Luokka:Suomen lentopaikat
Jason Burnett

Jason Nicholas Burnett (s. 16. joulukuuta 1986 Etobicoke, Ontario) on kanadalainen voimistelija. Hän sai vuoden 2008 kesäolympialaisissa Pekingissä hopeaa yksilökilpailussa trampoliinilla.Jason Burnett Biography and Olympic Results | Olympics at Sports-Reference.com Hän sai siinä hopeaa myös Pan-Amerikan kisoissa 2007.Gymnastics Ontario Website: Jason Burnett == Lähteet == Luokka:Kanadalaiset voimistelijat Luokka:Kanadalaiset olympiamitalistit Luokka:Vuonna 1986 syntyneet Luokka:Elävät henkilöt
Arvor Hansen

Arvor Hansen (5. marraskuuta 1886 Kööpenhamina – 19. kesäkuuta 1962 Frederiksberg) oli tanskalainen voimistelija. Hän oli vuoden 1912 kesäolympialaisissa Tukholmassa mukana saamassa pronssia vapaan systeemin joukkuekilpailussa. Hän sijoittui lisäksi yksilönä moniottelussa 26. sijalle. Vuoden 1908 kesäolympialaisissa Lontoossa hän oli sijoittunut joukkuekilpailussa maansa joukkueen kanssa neljänneksi.Arvor Hansen Biography and Olympic Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiamitalistit Luokka:Vuonna 1886 syntyneet Luokka:Vuonna 1962 kuolleet
Wilhelm Grimmelmann

Herman Johan Wilhelm Grimmelmann (15. tammikuuta 1893 Asendorf, Saksa – 8. joulukuuta 1958 West Haven, Connecticut, Yhdysvallat) oli tanskalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia vapaan systeemin joukkuekilpailussa.Wilhelm Grimmelmann Biography and Olympic Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiamitalistit Luokka:Vuonna 1893 syntyneet Luokka:Vuonna 1958 kuolleet
Arkussa vainaan

Arkussa vainaan on suomirockyhtye Eppu Normaalin kappale ja singlejulkaisu vuonna 1993 julkaistulta Studio Etana -studioalbumilta. Single julkaistiin marraskuussa 1993 . Singlen on tuottanut yhtyeen kitaristi Mikko "Pantse" Syrjä. Hän on myös säveltänyt Arkussa vainaan -kappaleen. Sen on sanoittanut yhtyeen laulaja Martti Syrjä. Nimikkokappaleen lisäksi single sisältää kappaleet ”Oppi tulee idästä” ja ”Hipit rautaa” (Woodstock Jam -versio). Ensin mainittu kappale on nauhoitettu 27. heinäkuuta 1993 Räikkärock- festivaalitapahtumassa Ylöjärvellä. Martti Syrjän sanoituksia tutkinut Raisa Ylimartimo on todennut Arkussa vainaan -kappaleesta näin: "Arkussa vainaan on – – roolibiisi luuserista, jolla menee huonosti, eikä hän pysty purkamaan pahaa oloaan kuin hakkaamalla naistaan tai muita miehiä." == Kappalelista == # # # == Kokoonpano == * Martti Syrjä – laulu * Mikko "Pantse" Syrjä – soolo- ja rytmikitara * Juha Torvinen – soolo- ja rytmikitara * Sami Ruusukallio – bassokitara * Aku Syrjä – rummut == Lähteet == Luokka:Eppu Normaalin kappaleet Luokka:Vuoden 1993 kappaleet
Sigurd Jørgensen

Sigurd Gersdorf Jørgensen (15. joulukuuta 1887 Bergen – 14. joulukuuta 1929 Bergen) oli norjalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa vapaan systeemin joukkuekilpailussa.Sigurd Jørgensen Biography and Olympic Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiavoittajat Luokka:Vuonna 1887 syntyneet Luokka:Vuonna 1929 kuolleet
Gabriel Thorstensen

Gabriel Thorstensen (1. syyskuuta 1888 Stavanger – 14. kesäkuuta 1974 Stavanger) oli norjalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa vapaan systeemin joukkuekilpailussa. Hän oli Thomas Thorstensenin veli.Gabriel Thorstensen Biography and Olympic Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiavoittajat Luokka:Vuonna 1888 syntyneet Luokka:Vuonna 1974 kuolleet
Karvounádes

Karvounádes () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 119 (vuonna 2011). Karvounádes sijaitsee Kytheran keskiosassa. Se muodostaa laajemman kyläyhdyskunnan (Τοπική Κοινότητα Καρβουνάδων, Topikí Koinótita Karvounádon), johon kuuluvat varsinaisen Karvounádeen kylän lisäksi Ágios Ilías, Alexandrádes, Keramotó, Pitsiniánika ja Stathiánika. Koko yhdyskunnan väkiluku on 324. Karvounádes on yksi saaren vanhimmista kylistä. Kylän nähtävyyksiin kuuluu Pyhän Georgioksen kirkko, jossa on taivaansininen kupoli. Karvounádeksen keskusaukiolla on kauppoja, leipomo sekä supermarket. Kylässä on myös saaren toinen apteekki. Enemmistö asukkaista saa elantonsa maataloudesta. == Lähteet == == Aiheesta muualla == * Kuva kylän kirkosta Luokka:Kytheran kylät
Thomas Thorstensen

Thomas Thorstensen (15. toukokuuta 1880 Stavanger – 18. kesäkuuta 1953) oli norjalainen voimistelija. Hän sai joukkueineen hopeaa vuoden 1908 kesäolympialaisissa Lontoossa ja voitti kultaa vapaan systeemin joukkuekilpailussa vuoden 1912 kesäolympialaisissa Tukholmassa. Hän oli Gabriel Thorstensenin veli.Thomas Thorstensen Biography and Olympic Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiavoittajat Luokka:Vuonna 1880 syntyneet Luokka:Vuonna 1953 kuolleet
Otto Authén

Otto Fredrik Authén (1. marraskuuta 1886 Oslo – 7. heinäkuuta 1971 Oslo) oli norjalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa joukkuekilpailussa.Otto Authén Biography and Olympic Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1886 syntyneet Luokka:Vuonna 1971 kuolleet